5.

Følgende artikler indsættes: »Artikel 18c 1. Offentlige og private tjenesteydere, som er aktive inden for den internationale forsyningskæde, jf. artikel 18a, stk. 1, og Søtransportvirksomheder, som lagrer oplysninger om containeres bevægelse og status, eller som har adgang til sådanne oplysninger, indberetter Container Status Messages (CSM) til Kommissionen. [Ændring 24] 2. De krævede CSM skal indberettes i følgende to situationer for containere, der om bord på et skib føres ind i Unionens toldområde fra et tredjeland . a) containere, der om bord på et skib føres ind i Unionens toldområde fra et tredjeland [Ændring 25] b) containere, der om bord på et skib føres ud af Unionens toldområde til et tredjeland. [Ændring 26] 3. De krævede CSM skal indberette de begivenheder, der er omhandlet i artikel 18f, i det omfang de er kendte af den indberettende offentlige eller private tjenesteyder, som er aktiv inden for den internationale forsyningskæde , og for hvilke der er genereret eller indsamlet data for i det elektroniske containersporingsudstyr . [Ændring 27] 4. Kommissionen opretter og forvalter en database med indberettede CSM (den såkaldte »CSM-database«). CSM-databasen indgår i den i artikel 18a nævnte database og må ikke indeholde personoplysninger. " [Ændring 28] Artikel 18d 1. Når en container, herunder containere, som ikke losses i Unionen, om bord på et skib skal føres ind i Unionens toldområde fra et tredjeland, skal de offentlige eller private tjenesteydere, som er omfattet af artikel 18c, stk. 1, indberette CSM for alle begivenheder, der finder sted fra det tidspunkt, hvor containeren blev meldt tom, inden den blev ført ind i Unionens toldområde, til containeren igen meldes tom. 2. Når de specifikke CMS, som er nødvendige for at identificere de relevante »tomme container«-begivenheder, ikke findes i tjenesteyderens elektroniske registre i en given situation, skal tjenesteyderen indberette CSM for begivenheder, der har fundet sted mindst tre måneder før den fysiske ankomst til Unionens toldområde indtil en måned efter ankomsten til Unionens toldområde, eller indtil ankomst til en destination uden for Unionens toldområde, hvis dette indtræffer først. Artikel 18e 1. Når en container om bord på et skib føres ud af Unionens toldområde til et tredjeland, skal de offentlige eller private tjenesteydere, som er omfattet af forpligtelsen i artikel 18c, stk. 1, indberette CSM for alle begivenheder, der finder sted fra det tidspunkt, hvor containeren blev meldt tom på Unionens toldområde, til containeren igen meldes tom uden for Unionens toldområde. 2. Når de specifikke CMS, som er nødvendige for at identificere de relevante »tomme container«-begivenheder, ikke findes i tjenesteyderens elektroniske registre i en given situation, skal tjenesteyderen indberette CSM for begivenheder, der har fundet sted i mindst tre måneder efter udrejsen fra Unionens toldområde. Artikel 18f 1. Kommissionen tildeles beføjelser til at vedtage delegerede retsakter i overensstemmelse med artikel 43 vedrørende fastlæggelse af containerbegivenheder, for hvilke der skal indberettes CSM i henhold til artikel 18c, de minimumsdata, der skal indberettes i CSM, og indberetningshyppigheden. 2. Kommissionen vedtager ved gennemførelsesretsakter bestemmelser om oplysningernes format og fremsendelsesmåde for CSM, og med hensyn til forpligtelser , der vedrører containere, som føres ind i EU på grund af ændring af destination . Disse gennemførelsesretsakter vedtages efter undersøgelsesproceduren i artikel 43a, stk. 2. [Ændring 29] 2a. I henhold til artikel 18a, stk. 1, fastsætter Kommission via en gennemførelsesretsakt, hvilke midler der skal anvendes for at indhente samtykke fra tjenesteydere, før deres indgivne CSM overføres til andre organisationer eller organer. [Ændring 30] 2b. Kommissionen opfordres indtrængende til at rådføre sig nøje med erhvervsrepræsentanter for containerrederibranchen vedrørende udarbejdelsen af de i nærværende artikel omtalte delegerede retsakter og gennemførelsesretsakter. De kan inviteres til at deltage i de relevante udvalgsmøder og ekspertgrupper, der skal anvendes til at udarbejde disse retsakter. [Ændring 31] Artikel 18 g 1. Kommissionen opretter og forvalter en database med oplysninger om indførsel, udførsel og transit af varer, herunder transit i en medlemsstat, jf. bilag 37 og 38 i Kommissionens forordning (EØF) nr. 2454/93 (*4) (»database med oplysninger om indførsel, udførsel og transit«). Medlemsstaterne giver Kommissionen tilladelse til systematisk at kopiere data vedrørende indførsel, udførsel og transit fra kilder, som forvaltes af Kommissionen på grundlag af forordning (EØF) nr. 2913/92. Medlemsstaterne meddeler hurtigst muligt Kommissionen oplysninger om transit af varer i en medlemsstat og direkte udførsel. Oplysninger vedrørende fysiske og juridiske personer må kun anvendes til de i denne forordning nævnte formål. [Ændring 32] 2. Databasen bruges til at fremme forebyggelse, undersøgelse og retsforfølgning i forbindelse med operationer, som udgør eller forekommer at udgøre overtrædelser af toldbestemmelserne, og til risikoforvaltning, herunder risikobaseret toldkontrol, jf. artikel 4, nr. 25 og 26, og artikel 13, stk. 2, i forordning (EØF) nr. 2913/92. 3. Databasen er udelukkende tilgængelig for Kommissionens tjenestegrene og de nationale myndigheder, der er nævnt i artikel 29. Kun udpegede analytikere i Kommissionen og de nationale myndigheder får beføjelser til at behandle personoplysninger i denne database. Uden at det berører forordning (EF) nr. 45/2001, Kommissionen kan med forbehold af den formidlende medlemsstats samtykke overføre udvalgte oplysninger, der er indhentet i henhold til den procedure, der er nævnt i stk. 1, til internationale organisationer og/eller EU-institutioner/EU-agenturer, herunder Verdenstoldorganisationen, Den Internationale Søfartsorganisation, Organisationen for International Civil Luftfart og Den Internationale Luftfartssammenslutning samt Europol , som bidrager til beskyttelse af Unionens finansielle interesser og korrekt anvendelse af toldbestemmelserne, og med hvilke Kommissionen har indgået en relevant aftale eller et aftalememorandum. [Ændring 33] Der overføres kun oplysninger i henhold til dette stykke med henblik på denne forordnings overordnede mål, herunder også beskyttelse af Unionens finansielle interesser og/eller med henblik på risikoforvaltning, jf. artikel 4, nr. 25 og 26, og artikel 13, stk. 2, i forordning (EØF) nr. 2913/92. Den aftale eller det aftalememorandum, der ligger til grund for overførslen af data i henhold til dette stykke, omfatter bl.a. principper for databeskyttelse, som f.eks. registreredes mulighed for at udøve deres ret til adgang og berigtigelse og til administrativ klageadgang og adgang til domstolsprøvelse, samt en uafhængig tilsynsmekanisme, der sikrer overholdelse af databeskyttelsesreglerne. 3a. Kommissionen forelægger hvert år Europa-Parlamentet og Rådet de resultater, der er opnået med denne database, jf. artikel 51a. [Ændring 34] 4. Forordning (EF) nr. 45/2001 finder anvendelse på Kommissionens behandling af personoplysninger, hvad angår oplysninger i denne database. [Ændring 35] Kommissionen betragtes som registeransvarlig, jf. artikel 2, litra d), i forordning (EF) nr. 45/2001. Databasen med oplysninger om indførsel, udførsel og transit skal gøres til genstand for forudgående kontrol af Den Europæiske Tilsynsførende for Databeskyttelse, jf. artikel 27 i forordning (EF) nr. 45/2001. [Ændring 36] Oplysninger i databasen om indførsel, udførsel og transit opbevares kun i det tidsrum, der er nødvendigt for at tjene det formål, til hvilket de er registreret, og kan højst lagres i ti år. Hvis personoplysninger lagres i en periode på mere end fem år, skal Den Europæiske Tilsynsførende for Databeskyttelse informeres herom. 5. Databasen med oplysninger om udførsel, indførsel og transit indeholder ikke de særlige kategorier af oplysninger, der er nævnt i artikel 10, stk. 5, i forordning (EF) nr. 45/2001. Kommissionen træffer de nødvendige tekniske og organisatoriske foranstaltninger til at beskytte personoplysninger mod hændelig eller ulovlig tilintetgørelse, hændeligt tab og ubeføjet videregivelse, ændring og adgang og enhver anden form for ulovlig behandling. [Ændring 37] Artikel 18h 1. Kommissionen kan efter anmodning fra en medlemsstat, jf. stk. 1a i nærværende artikel og artikel 14 i forordning (EØF) nr. 2913/92, direkte fra de økonomiske operatører indhente dokumentation vedrørende indførsels- og udførselsangivelser transitangivelser, hvortil de økonomiske operatører har genereret eller indsamlet støttedokumentation med henblik på undersøgelser vedrørende gennemførelsen af toldbestemmelserne som nævnt i artikel 2, stk. 1 i nærværende forordning, enten med udtrykkelig tilladelse fra en medlemsstat eller med stiltiende tilladelse som anført i artikel 18h, stk. 1, litra b) i nærværende forordning. Kommissionen giver meddelelse om denne anmodning til alle de medlemsstater, som må forventes at blive involveret i en efterfølgende undersøgelse af anmodningen, samtidig med at anmodningen fremsættes. Kommissionen udleverer til de medlemsstater, i hvilke den økonomiske operatør er etableret, en kopi af anmodningen, samtidig med at anmodningen fremsættes. Kommissionen leverer kopi af svaret og dokumentationen fra den økonomiske operatør til de medlemsstater, i hvilke den økonomiske operatør er etableret, senest en uge efter modtagelsen af svaret. [Ændring 38] 1a. Efter en anmodning fra Kommissionen til en medlemsstat vedrørende dokumentation til en indførsels- eller transitangivelse har medlemsstaten i overensstemmelse med artikel 14 i forordning (EØF) nr. 2913/92 tre uger til enten at: — besvare anmodningen og levere den ønskede dokumentation — meddele Kommissionen, at medlemsstaten har anmodet den økonomiske operatør om dokumentationen — anmode om af operationelle årsager at få yderligere to uger til at imødekomme anmodningen eller — at afslå anmodningen og meddele Kommissionen, at anmodningen var umulig at opfylde ved hjælp af rettidig omhu, f.eks. som følge af at den økonomiske operatør ikke har leveret de ønskede oplysninger, eller hvis den retslige myndighed i en medlemsstat har truffet afgørelse om afslag, jf. artikel 3 i denne forordning. [Ændring 39] 1b. Hvis medlemsstaten ikke — svarer med de ønskede dokumenter — meddeler Kommissionen, at medlemsstaten har anmodet den økonomiske operatør om dokumenterne — anmoder om af operationelle årsager at få yderligere to uger til at imødekomme anmodningen eller — afslår anmodningen inden for den indledende periode på tre uger, tages det som udtryk for, at medlemsstaten stiltiende giver Kommissionen tilladelse til at anmode om at få dokumentation til en indførsels- eller transitangivelse direkte fra den økonomiske operatør. [Ændring 40] 2. Så længe de tidsfrister, der forpligter økonomiske operatører til at opbevare den relevante dokumentation, ikke er udløbet, skal de på Kommissionens anmodning fremlægge de oplysninger, der er nævnt i stk. 1 , inden for tre uger . [Ændring 41] (*4) Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF- toldkodeks (EFT L 253 af 11.10.1993, s. 1).«"